হোসে পিয়েন্দিবেনে
হোসে মিগেল পিয়েন্দিবেনে ফেরারি (স্পেনীয়: José Piendibene, স্পেনীয় উচ্চারণ: [xosˈe pjˌendiβˈene]; ৫ জুন ১৮৯০ – ১২ নভেম্বর ১৯৬৯; হোসে পিয়েন্দিবেনে নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পেনিয়ারোল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। পিয়েন্দিবেনে ১৯০৯ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৩ সাল পর্যন্ত তিনি সর্বমোট ৪৩ ম্যাচে ২২টি গোল করেছিলেন। তিনি উরুগুয়ের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯২০ এবং ১৯২১) অংশগ্রহণ করেছিলেন, যার মধ্যে, ১৯১৬, ১৯১৭ এবং ১৯২০ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।